ສານໄຕ້ຫວັນ ດຳເນີນຄະດີ ຜູ້ນຳນັກສຶກສາ ທີ່ນຳພາ ໃນການປະທ້ວງ ສະພາ​ຍັດຕິ​ບັນຍັດ
ພວກ​ຜູ້ນຳ​ນັກ​ສຶກສາ ທ່ານ Lin ​ແລະ​ທ່ານ Chen ຮວມທັງ​ບັນດາ ​ນັກວິ​ໄຈ​​ແລະ​ອາຈານ​ມະຫາ ວິທະຍາ​ໄລ​ທ່ານ Huang ແມ່ນ​ພວກ​ທີ່​ຖືກຟ້ອງ​ຮ້ອງ​ດຳ​ເນີນ​ຄະດີ.
ບັນດາໄອຍະການສານຂອງໄຕ້ຫວັນ ໄດ້ດຳເນີນຄະດີຕໍ່ພວກ ທີ່ປະກອບສ່ວນເຂົ້າກັບການປະທ້ວງທີ່ພວກສຶກສາເປັນຜູ້ນຳພາ ທີ່ໄດ້ຄວບຄຸມສະພາຍັດຕິບັນຍັດຂອງໄຕ້ຫວັນ ເປັນເວລາຫຼາຍໆ ສັບປະດາ ໃນປີກາຍນີ້ ອົງການຂ່າວຂອງລັດ ກ່າວວ່າ ມີ 118 ຄົນໄດ້ຖືກຟ້ອງຮ້ອງ ໃນວັນອັງຄານມື້ນີ້ ໃນຫຼາຍກະໂທງ ຊຶ່ງຮວມທັງ ການບຸກລະເມີດ, ລົບກວນ ກີດຂວາງເວລາລາດຊະການ ແລະຍຸຍົງໃຫ້ຜູ້ອື່ນ ກະທຳການບໍ່ດີບໍ່ຮ້າຍ ໃນບັນດາຂອງພວກທີ່ຖືກຟ້ອງຮ້ອງດຳເນີນຄະດີ ແມ່ນພວກ ຜູ້ນຳນັກສຶກສາ ທ່ານ Lin Fei-Fan ແລະທ່ານ Chen Wei-ting ຮວມທັງບັນດານັກວິໄຈແລະອາຈານມະຫາວິທະຍາໄລທ່ານ Huang Kuo-chang ນຳ ການເດີນຂະບວນປະທ້ວງ ໄດ້ເຂົ້າເຖິງຕຶກສະພາຍັດຕິບັນຍັດ ແລະໃຊ້ເວລາ 23 ມື້ ນັ່ງຍາວ ຜູ້ຕໍ່ໜ້າຕຶກ ເພື່ອຮຽກຮ້ອງໃຫ້ຍົກເລີກການຄ້າກັບຈີນ ໃນທີ່ສຸດ ພວກປະທ້ວງທັງຫຼາຍ ກໍໄດ້ຖອຍອອກ ຫຼັງຈາກທີ່ທາງລັດຖະບານໃຫ້ຄຳໝັ້ນສັນຍາ ທີ່ຈະພິດຈາລະນາຮ່າງຍັດຕິທີ່ວ່ານີ້ ແລະໃຫ້ຄວາມໂປ່ງໃສເພີ້ມຂຶ້ນ ກັບການຄ້າກັບປັກກິ່ງ ຍັດຕິດັ່ງກ່າວ ພາຍໃຕ້ຂໍ້ຕົກລົງລະຫວ່າງບັນດາບໍລິສັດໃຫ້ບໍລິການທັງຫຼາຍໆຂອງຈີນແລະໄຕ້ຫວັນ ຈາສາມາດເພີ້ມການລົງທຶນ ໃນເຂດປົກຄອງຂອງແຕ່ລະປະເທດ ຊຶ່ງຍັງຄາລາຄາຊັງຢູ່ໃນສະພາຍັດຕິບັນຍັດ ນັ້ນ ບັນດາພວກປະທ້ວງ ເປັນທີ່ຮູ້ກັນດີ ໃນອັນທີ່ເອີ້ນວ່າ ການຄື່ອນໄຫວ ດອກຕາເວັນ ຫຼື ທີ່ສະແດງອອກເຖິງຄວາມເປັນຫວ່ງເປັນໃຍ ກ່ຽວກັບການຂະຫຍາຍຕົວຂອງຈີນ ທີ່ມີອິດທິພົນຕໍ່ໄຕ້ຫວັນ